Document ID: /roh_data/filtered/fineweb-2-filterrobots_roh.jsonl.gz/39828

Sozialamt
Uffizi dal servetsch social
Ufficio del servizio sociale
Famiglia, uffants e giuvenilsLoëstrasse 327001 Cuiratel +41 81 257 26 54fax +41 81 257 26 <email-pii>
Geniturs da di e grondas famiglias da di tgiran uffants tar els a chasa ubain en la chasa resp. en l'abitaziun dals geniturs dals uffants. Las infurmaziuns las pli impurtantas davart la permissiun e davart la finanziaziun da geniturs da di e da grondas famiglias da di che n'èn betg associads ad in'uniun da geniturs da di, avain nus resumà per Vus.
Tgi che tgira il medem mument durant il di u la notg cunter indemnisaziun maximalmain trais uffants sut 12 onns sto s'annunziar.
Annunzia d'ina plazza da tgira da di
Ils geniturs ed ils geniturs da di fixeschan individualmain il temp e la tariffa d'assistenza. Per regla fan ils geniturs ed ils geniturs da di in contract d'assistenza. L'uffizi dal servetsch social metta a disposiziun in contract da model.
Contract da model per la tgira da di
Geniturs da di che tgiran il medem mument dapli che trais uffants da la vegliadetgna prescolara u scolara valan sco grondas famiglias da di. Els dovran ina permissiun. L'uffizi dal servetsch social è cumpetent per conceder la permissiun. Ultra da quai ha el la surveglianza.
Directivas per grondas famiglias da di (mo per tudestg)
Dumonda da permissiun per grondas famiglias da di (mo per tudestg)
Attest dal medi grondas famiglias da di (mo per tudestg)
Las purschidas vegnan finanziadas tras las contribuziuns dals geniturs. Tant ils geniturs da di sco er las grondas famiglias da di ston observar las taxas maximalas che la regenza dal chantun Grischun ha fixà.